Les tres convocatòries estaran obertes del 3 al 25 de juny de 2020
Aquesta dimecres 3 de juny obrim tres convocatòries de suport al sector audiovisual.
La primera és la de desenvolupament de projectes audiovisuals, amb una dotació de 900.000€ (el 2019 va ser de 700.000€) destinada a llargmetratges cinematogràfics de ficció, documentals o d'animació, llargmetratges televisius de ficció, documentals per a televisió, sèries d'animació, sèries televisives de ficció series documentals o webseries de ficció, en la seva fase de desenvolupament.
S'entén per fase de desenvolupament totes aquelles activitats prèvies a l'inici del rodatge necessàries per a la realització del projecte audiovisual.
L'objectiu d'aquesta línia de subvencions és reforçar la capacitat del sector per produir obres audiovisuals de qualitat i amb projecció en diversos mercats internacionals.
Un altre propòsit és ajudar les empreses de producció audiovisual a aconseguir finançament i projecció per a un projecte determinat.
La segona és la de foment de la difusió de cinema en versió catalana, original, doblada o subtitulada, i de producció catalana en sales d'exhibició que té com a objecte donar suport a les sales d'exhibició cinematogràfica ubicades a Catalunya que fomentin el consum de llargmetratges cinematogràfics en versió original catalana, en versió doblada al català, en versió original en llengua diferent del català i del castellà i subtitulada al català i de producció catalana en versió doblada, original o subtitulada, en llengua diferent del català.
Aquesta línia està dotada amb 500.000€.
La tercera convocatòria és la de producció de llargmetratges cinematogràfics que incrementa la seva dotació fins els 7.200.000€ (el 2019 la dotació va ser de 4.820.000€) i que està destinada a donar ajuts a la producció de llargmetratges cinematogràfics de ficció, d'acord amb les modalitats següents;
i també ajuts a la producció de llargmetratges cinematogràfics documentals que emprin i posin de relleu els valors artístics i tècnics del país i la diversitat de la cinematografia catalana.
En l'àmbit de l'audiovisual, des de l'ICEC acompanyem i donem suport als projectes empresarials i treballem per a la professionalització del sector audiovisual mitjançant el foment de la producció, la distribució, l'exhibició i la divulgació dels projectes impulsats per les empreses catalanes, tot contribuint a la creació de la cultura audiovisual del país.
Aquest 2020, l'ICEC dedicarà 17,2 milions d'euros a l'audiovisual, una xifra que supera en 5,7 milions el pressupost de les línies de suport al sector del 2019.
La injecció suplementària respon, d'una banda, a l'aprovació del pressupost de la Generalitat el passat 27 de març i, de l'altra, a l'objectiu de l'ICEC de reforçar el sector audiovisual català i de fomentar la seva competitivitat en els mercats globals.
La xifra d'inversió se situa prop de la dotació pública màxima dels darrers anys, que data del 2017, amb 18 milions (derivats, en part, de la reinversió en el sector de la taxa de l'audiovisual).
L'ICEC, a través de l'Àrea de l'Audiovisual, treballa per donar un servei àgil i de proximitat a la indústria audiovisual catalana i té les competències per realitzar tràmits i gestions audiovisuals amb validesa per a tot l'estat espanyol.